钦定古今图书集成/明伦汇编/氏族典/第378卷 > 孔希学
## 钦定古今图书集成/明伦汇编/氏族典/第378卷 > 孔希学

按《明外史孔希学传》：“希学字士行，先圣五十六代孙
也。世居曲阜。父克坚，元国子祭酒。至正十五年，以希
学袭封，其冬为秘书卿。洪武元年十一月，命希学袭
封衍圣公，置官属，进秩正二品，阶资善大夫。每岁入
朝，班亚丞相。希学好读书，善隶法，文词尔雅，每宾客
䜩集，谈笑挥洒，烂然成章。承大乱后，庙貌服物，尽失”
其故。毕力修举，复还旧观。十四年卒。命守臣致祭。